| **Rūta Rutkelytė** |
| --- |
| Gimė | 1960 m. birželio 10 d. (63 metai)Marijampolė |
| Sutuoktinis (-ė) | Kęstutis Glaveckas (g. 1949 m.) |
| Vaikai | Ieva, Marius Dautartas |
|  |
| Veikla | Lietuvos verslininkė ir politikė |
| Partija | 
* 1995 m. Lietuvos centro sąjunga;
* 2007 m. Tėvynės sąjunga.

 |
|  |
| Alma mater | 1985 m. Vilniaus universitetas |

**Rūta Rutkelytė** (g. 1960 m. birželio 10 d. Marijampolėje) – Lietuvos verslininkė ir politikė, Seimo narė.

Biografija
----------

1978 m. baigė Kauno 9-ąją vidurinę mokyklą, 1985 m. Vilniaus valstybinio universiteto Filologijos fakultete – lietuvių kalbos ir literatūros studijas, lituanistė. 1990 m. apgynė filosofijos mokslų daktarės disertaciją. 1990 m. stažavosi Gėtės universitete Frankfurte (Vokietija), 1991 m. – Katalikiškajame Amerikos universitete Vašingtone, JAV. Baigė Austrijos rinkos instituto organizuotus Verslo plėtros ir administravimo kursus.

Nuo 1988 iki 1991 m. Vilniaus inžinerinio statybos instituto dėstytoja. 1991 m. įsteigė ir iki 1996 m. vadovavo bendrai Lietuvos-Vokietijos įmonei „R.R. W. Medical Trade" („Vokiečių vaistinė"). Nuo 1996 iki 2000 m. Seimo narė. Nuo 2000 iki 2008 m. užsiėmė verslo konsultavimu ir nekilnojamojo turto verslu. Nuo 2008 m. Seimo narė; LRS Žmogaus teisių komiteto narė (nuo 2008 m. lapkričio 20 d. iki 2008 m. gruodžio 10 d.), LRS Socialinių reikalų ir darbo komiteto narė nuo 2008 m. gruodžio 11 d. LRS Etikos ir procedūrų komisijos narė nuo 2008 m. lapkričio 20 d. Nuo 1995 iki 2003 m. Lietuvos centro sąjungos narė, nuo 2007 m. Tėvynės sąjungos-Lietuvos krikščionių demokratų partijos narė.

Ištekėjusi; vyras Kęstutis Glaveckas (g. 1949 m.), politikas, Seimo narys (išrinktas penktai kadencijai). Sūnus Marius, duktė Ieva.

2009 m. politikė pagarsėjo savo pasisakymais, kuomet Valstybės saugomų teritorijų tarnybą pavadino vilku, Konstitucinį Teismą – Vingių Jonu, gamtosaugininkų ir žaliųjų veiklą dėl saugomų teritorijų gynimo - terorizmu, dėl ko nuo Rutkelytės atsiribojo Tėvynės Sąjunga, pažymėjusi, kad Seimo narės išsakytas požiūris neatitinka TS–LKD frakcijos pozicijos ir Vyriausybės programos. Rutkelytė tarėsi ginanti paprastų kaimo žmonių interesus, tačiau nutylėjo apie savo pačios šalies saugomose teritorijose turimus sklypus, ketinimus miško paskirties žemę Merkinėje pakeisti namų valda.

2009 m. Rūta Rutkelytė ir jos sūnus Marius Dautartas buvo įtariami iš vokiečio verslo partnerio Friedrich Romig išvilioję daugiau nei 1 milijoną litų.

Nuorodos
--------

* 2008 m. Lietuvos Respublikos Seimo rinkimai;
* 2008-2012 m. kadencijos Seimo narės tinklalapis.

Išnašos
-------

1. ↑  R.Rutkelytė. Saugomos teritorijos: sodybų tuštėjimo metas (Hum.m.dr. Rūta Rutkelytė po Visuotinio žemdirbių suvažiavimo 2009 m. gegužės 25 d. 15:17, Delfi.lt)
2. ↑  Kovoje prieš Lietuvos gamtą suspindo konservatorės R.Rutkelytės žvaigždė Archyvuota kopija 2016-03-04 iš Wayback Machine projekto. (Algirdas Knystautas, lrytas.lt, 2009-06-01 09:49)
3. ↑  Seimo narės R. Rutkelytės požiūris į valstybės saugomas teritorijas neatitinka TS–LKD frakcijos pozicijos[neveikianti nuoroda] (Seimo narės R. Rutkelytės požiūris į valstybės saugomas teritorijas neatitinka TS–LKD frakcijos pozicijos)
4. ↑  Atgal į Seimą — ginti savo sklypų[neveikianti nuoroda] (R.Rutkelytė kovoja ir dėl savo žemės. Aldona KVEDARIENĖ 2009-06-15 07:36)
5. ↑  Seimo narė konservatorė R.Rutkelytė su sūnumi kaltinami iš vokiečio išvilioję daugiau nei milijoną litų (papildyta 11 val. 30 min.)[neveikianti nuoroda]
6. ↑  2008 m. Lietuvos Respublikos Seimo rinkimai - Tėvynės sąjunga - Lietuvos krikščionys demokratai - Iškelti kandidatai Archyvuota kopija 2014-02-14 iš Wayback Machine projekto.